arnastofnun/IGC-2024 huggingface dataset:
S-857/2009

Mál þetta, sem dómtekið var 9. desember 2009, er höfðað með ákæru ríkissaksóknara, útgefinni 27. október 2009, á hendur G-kk-þgf L-kk-þgf S-kk-þgf, kt. 000000-0000, Fífuvöllum 20, Hafnarfirði “fyrir sérstaklega hættulega líkamsárás, með því að hafa aðfaranótt fimmtudagsins 30. júlí 2009, á veitingastaðnum Volcano, Bárustíg 2, Vestmannaeyjum, slegið H-kk-þf Ö-kk-þf S-kk-þf, kennitala 000000-0000, í höfuðið með gleríláti svo ílátið brotnaði, með þeim afleiðingum að hann vankaðist, hlaut sár og bólgu á gagnauga og bólgu á enni.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði, sem er fæddur 1989, hefur samkvæmt framlögðu sakavottorði gengist undir greiðslu sektar og sviptingu ökuréttar hjá lögreglustjóra, fyrst árið 2007 vegna hraðaksturs og síðan á árunum 2008 og 2009 vegna fíkniefnalagabrots. Sakarferill ákærða hefur ekki áhrif á ákvörðun refsingar í máli þessu.

Við ákvörðun refsingar er litið til játningar ákærða og þess að hann hefur ekki áður gerst sekur um ofbeldisbrot. Á hinn bóginn ber að líta til þess að árás ákærða var ófyrirleitin og án nokkurs eða lítils tilefnis. Þá er litið til þess að ákærði beitti stórhættulegri aðferð, sem hefði auðveldlega getað valdið mun meiri áverkum en raun varð á. Þykir ákærði ekki eiga sér neinar málsbætur. Með vísan til framangreinds þykir refsing ákærða hæfilega ákveðin sex mánaða fangelsi.

Þar sem ákærði er ungur að árum og hefur ekki áður gerst sekur um ofbeldisbrot þykir rétt að frestað fullnustu þriggja mánaða af refsingunni og ákveða að hún falli niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 9.000 krónur í sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, G-kk-nf L-kk-nf S-kk-nf, sæti fangelsi í sex mánuði, en fullnustu þriggja mánaða af refsingunni er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 9.000 krónur í sakarkostnað.

R-kvk-nf B-kvk-nf

Rétt endurrit staðfestir

Héraðsdómur Reykjaness 16.12. 2009
A-190/2009

Með aðfararbeiðni dags. og móttekinni 15. júlí 2009 krefst sóknaraðili G-kk-nf I-kk-nf, Noregi, þess að varnaraðila Nýja Kaupþing banka hf., verði gert skylt að afhenda honum nánar tiltekin gögn, á grundvelli 73. gr. aðfararlaga nr. 90/1989, en varnaraðili hafi hingað til aftrað sóknaraðila, með ólögmætum hætti, að neyta þessa réttar sín. Nánar tiltekið eru gögnin eftirfarandi:

Öll gögn sem lágu til grundvallar lánshæfismati gerðarþola á lántakendunum, B-kk-þgf I-kk-þgf og S-kvk-þgf F-kvk-þgf, í tengslum við lánveitingu til þeirra, að fjárhæð kr. 25.000.000, þann 10. október 2005, sem tryggð var með veði í fasteigninni Laufbrekku 4, Kópavogi.

Öll gögn um stöðu allra skulda framangreindra lántakenda á þeim tíma sem lánið var veitt.

Upplýsingar um allar skuldir sem tryggðar voru með veði í fasteigninni Laufbrekku 4, Kópavogi, á þeim tíma er framangreint lán var veitt.

Upplýsingar um hvernig framangreindu láni var ráðstafað.

Öll önnur gögn er bankinn kann að hafa undir höndum er tengjast umræddri lántöku og ráðstöfun lánsfjárins.

Þá krefst sóknaraðili lögmannskostnaðar af því að hafa uppi kröfuna á grundvelli 2. mgr. 1. gr. aðfararlaga nr. 90/1989.

Varnaraðili krefst þess að kröfu sóknaraðila um afhendingu nánar tiltekinna gagna og upplýsinga, samkvæmt liðum 1 – 5 í aðfararbeiðni verði hafnað. Þá krefst varnaraðili lögmannskostnaðar að skaðlausu að viðbættum virðisaukaskatti.

Málið var þingfest 25. september og tekið til úrskurðar 18. nóvember s.l.

I.

Ágreiningsefni máls þess varðar gögn og upplýsingar sem tengjast láni sem varnaraðili veitti með veði í fasteign móður sóknaraðila, með veðleyfi frá henni, en hún er nú látin.

Sóknaraðili byggir kröfu sína á 73. gr. laga um aðför, en þar segir: Ef aðfararheimild kveður á um skyldu gerðarþola til að veita gerðarbeiðanda umráð annars en þess, sem 72. gr. tekur til, skal sýslumaður fullnægja rétti gerðarbeiðanda með því að taka það með valdi úr umráðum gerðarþola og afhenda gerðarbeiðanda.

Ákvæði þetta er í 11. kafla laganna sem fjallar um fullnustu kröfu um annað en peningagreiðslu. Í 72. gr. er þannig fjallað um skyldu sýslumanns til að fullnægja rétti gerðarbeiðanda með útburði eða eftir atvikum innsetningu á grundvelli aðfararheimildar. Í greinargerð með nefndri grein kemur skýrt fram að þar er átt við fullnustu samkvæmt dómi eða annarri aðfararheimild og ljóst er af samanburðarskýringu 73. og 72. gr. að það sama á við um 73. gr. laganna, sem hér er byggt á.

Ljóst er að ekki er unnt að byggja kröfu um aðför fyrir dómi á þeim ákvæðum sem sóknaraðili vísar til í aðfararbeiðni sinni og vantar því allan grundvöll undir kröfu sóknaraðila. Verður því ekki hjá því komist að vísa kröfu hans sjálfkrafa frá dómi og þykir ekki ástæða til að rekja frekar málavexti og málsástæður aðila.

Eftir atvikum þykir rétt að hvor aðili beri sinn kostnað af málinu.

A-kvk-nf M. K-kvk-nf, settur héraðsdómari, kveður upp úrskurðinn.

Ú r s k u r ð a r o r ð :

Máli þessu er vísað frá dómi

Málskostnaður fellur niður.

A-kvk-nf M. K-kvk-nf
E-7599/2008

Mál þetta, sem dómtekið var í gær, er höfðað með stefnu birtri 10. september sl.

Stefnandi er EON arkitektar ehf., Skipholti 11-13, Reykjavík.

Stefndi er H-kk-nf F-kk-nf B-kk-nf, Reykás 1, Reykjavík.

Dómkröfur stefnanda eru þær að stefndi verði dæmdur til að greiða honum 95.243 krónur ásamt dráttarvöxtum skv. 1. mgr. 6. gr. laga nr. 38/2001 frá 18. janúar 2008 til greiðsludags. Þá er krafist málskostnaðar.

Stefnandi kveður kröfu sína vera vegna viðskipta stefnda við stefnanda, en stefnandi hefur með höndum starfsemi arkitekta og hönnunarvinnu tengda byggingum og ýmsa þjónustu tengda því. Krafan er byggð á útgefnum 18 janúar 2001 með gjalddaga sama dag að fjárhæð 95.243 krónur.

Gjalddagi í viðskiptum aðila hafi verið dagsetning reikninga og miðast dráttarvaxtakrafa í dómkröfu við þau tímamörk. Skuld þessi hafi ekki fengist greidd þrátt fyrir innheimtutilraunir og er því nauðsynlegt að höfða mál til greiðslu hennar.

Lagatilvísanir: Stefnandi byggir kröfur sínar á reglum samninga- og kröfuréttar um loforð og efndir fjárskuldbindinga. Kröfur um dráttarvexti, þ.m.t. vaxtavexti, styður stefnandi við lög um vexti og verðtryggingu nr. 38/2001. Krafan um málskostnað styðst við 1. mgr. 130. gr. laga 91/1991 um meðferð einkamála. Varðandi varnarþing vísast til 32. gr. laga nr. 91/1991.

Krafan stefnda um sýknu byggist aðallega á því að stefndi hafi ekki óskað eftir neinu vinnuframlagi eða þjónustu frá stefnanda og enginn samningur hafi stofnast á milli aðila sem stefnandi geti byggt kröfur sínar á, hvorki munnlegur né skriflegur. Ekki stofni það heldur greiðsluskyldu að senda óumbeðið vinnuteikningar í tölvupósti, sem voru stefnda að engu til gagns svo sem gert hafi verið. Öll sönnunarbyrði um það hvíli á stefnanda

Vísað er til 2. mgr. 16. gr. laga nr. 91/1991 um meðferð einkamála í héraði og almennra reglna samningaréttarins um stofnun samninga.

Fram kom í skýrslu vitnisins F-x-x S-x-x að stefndi hafi verið á fundi ásarmt vitninu og forsvarsmönnum stefnenda þar sem fram hefði komið að stefndi óskaði eftir breytingum á teikningum sem stefnandi hefði sýnt honum en stefndi hafi haft í huga að byggja sumarhús að Árbakka í Landsveit. Forsvarsmaður stefnanda bar á sömu lund í aðilaskýrslu sinni og enn fremur liggja frammi ljósrit úr minnisbókum forsvarsmanna stefnanda sem sýna að stefndi hefur átt fundi með forsvarmönnum stefnanda þar sem beðið var um breytingar frá teikningum en af þeirri vinnu er reikningur stefnanda sprottinn.

Samkvæmt þessu er sannað að krafa stofnaðist á hendur stefnda vegna vinnu við teikningar og með því að reikningur er í samræmi við það sem að öðru leyti kemur fram í málinu verða kröfur stefnanda teknar til greina að öllu leyti.

Eftir úrslitum málsins verður stefndi dæmdur til að greiða stefnanda 183.552 krónur í málskostnað.

DÓMSORÐ

Stefndi, H-kk-nf F-kk-nf B-kk-nf, greiði stefnanda, EON arkitektum ehf., 95.423 krónur með dráttarvöxtum skv. 1. mgr. 6. gr. laga nr. 38/2001 frá 18. janúar 2008 til greiðsludags.

Stefndi greiði stefnanda 183.552 krónur í málskostnað.

A-x-x V. M-kk-nf.
S-1065/2009

Mál þetta, sem dómtekið var 6. október sl., er höfðað með ákæru útgefinni af lögreglustjóranum á höfuðborgarsvæðinu á hendur A-x-x R-x-x, kt. 000000-0000, litháískum ríkisborgara, „fyrir eftirtalin brot:

1. Brot gegn lögum um útlendinga, með því að hafa í apríl 2009 komið til Íslands með óþekktu farþegaflugi og dvalið hér á landi fram til þriðjudagsins 29. september 2009 er lögregla handtók ákærða við Sæbraut í Reykjavík, og með því brotið gegn ákvörðun Útlendingastofnunar frá 9. janúar 2009, um brottvísun ákærða af Íslandi og endurkomubann til landsins næstu 5 ár.

Telst þetta varða við a. lið 1. mgr. 57. gr., sbr. 4. mgr. 42. gr., laga um útlendinga nr. 96/2002.

2. Umferðarlagabrot, með því að hafa þriðjudaginn 29. september, ekið bifreiðinni OI-764, vestur Sæbraut, Reykjavík, án þess að hafa ökuskírteini meðferðis og án þess að öryggisbúnaður fyrir barn væri notaður rétt.

Telst þetta varða við 1. mgr. 48. gr. og 2. mgr. 71. gr. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 84/2004, og 6. gr. reglugerðar nr. 348/2007 um notkun öryggis- og verndarbúnaðar í ökutækjum.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1982. Samkvæmt sakavottorði gekkst ákærði þann 12. ágúst 2007 undir viðurlagaákvörðun vegna þjófnaðar. Þann 18. desember 2008 var ákærði í Hæstarétti dæmdur til að sæta fangelsi í 3 mánuði fyrir líkamsárás. Þann 2. febrúar 2009 var ákærða veitt reynslulausn í 1 ár á 40 daga eftirstöðvum refsingar samkvæmt þeim dómi. Með brotum sínum hefur ákærði rofið skilorð reynslulausnarinnar, sbr. 2. mgr. 64. gr. laga um fullnustu refsingar nr. 49/2005. Með vísan til 1. mgr. 65. gr. laganna ber því nú að gera ákærða refsingu í einu lagi samkvæmt 60. gr. almennra hegningarlaga nr. 19/1940, sbr. einnig 77. gr. laganna. Þykir refsing ákærða hæfilega ákveðin fangelsi í 70 daga. Gæsluvarðhald ákærða frá 30. september sl. til dagsins í dag komi til frádráttar refsingu.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 205.425 krónur að meðtöldum virðisaukaskatti.

Af hálfu ákæruvaldsins sótti málið D-kvk-nf Ö-kvk-nf V-kvk-nf, aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð:

Ákærði, A-x-x R-x-x, sæti fangelsi í 70 daga. Gæsluvarðhald ákærða frá 30. september 2009 til dagsins í dag komi til frádráttar refsingu.

Ákærði greiði málsvarnarþóknun skipaðs verjanda síns, H-kk-ef I-kk-ef hæstaréttarlögmanns, 205.425 krónur.

R-kvk-nf H-kvk-nf.
S-1071/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 6. október 2009 á hendur G-kk-þgf K-kk-þgf E-kk-þgf, Stórholti 43, Reykjavík, fyrir eftirtalin brot framin á árinu 2009:

1. Gripdeild, með því að hafa, að morgni fimmtudagsins 9. júlí, farið á bar veitingastaðarins Lækjarbrekku, Bankastræti 2, Reykjavík og tekið þaðan 700 ml Whisky flösku, að óþekktu verðmæti en ákærði var stöðvaður á leiðinni út af veitingastaðnum án þess að hafa greitt fyrir flöskuna.

Þetta er talið varða við 245. gr. almennra hegningarlaga nr. 19/1940.

2. Þjófnað, með því að hafa, mánudaginn 13. júlí, í verslun Hagkaupa, Smáralind Kópavogi, stolið sjö glösum af kardimommudropum, hvert að verðmæti kr. 290, samtals að verðmæti kr. 2.030.

Þetta er talið varða við 244. gr. almennra hegningarlaga nr. 19/1940.

3. Tilraun til þjófnaðar, með því að hafa, að morgni fimmtudagsins 17. september, á Hótel Sögu, Hagatorgi, Reykjavík, tekið sex vínflöskur úr víngeymslu, samtals að verðmæti kr. 31.700 og komið þeim fyrir í svörtum bakpoka en ákærði var stöðvaður áður en hann yfirgaf vettvang.

Þetta er talið varða við 244. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði ákærða hefur ákærða allt frá árinu 2000 í tólf skipti verið gerð refsing, yfirleitt vegna þjófnaðarbrota, en einnig vegna brota á umferðarlögum og í eitt skipti vegna nytjastuldar. Ákærða var síðast gerð refsing með dómi uppkveðnum 15. júní sl. en þá var honum gert að sæta fangelsi í níu mánuði fyrir ýmis þjófnaðarbrot, ölvunarakstur og fyrir að aka sviptur ökurétti. Brot þau sem ákærði hefur nú verið sakfelldur fyrir eru öll framin eftir uppkvaðningu framangreinds dóms. Verður refsing hans ákveðin með vísan til 255. gr. almennra hegningarlaga. Að því virtu, skýlausri játningu ákærða og að virtu brotaandlaginu, þykir refsing ákærða hæfilega ákveðin fangelsi í þrjá mánuði.

Dóm þennan kveður upp Á-kk-nf M-kk-nf héraðsdómari.

D ó m s o r ð :

Ákærði, G-kk-nf K-kk-nf E-kk-nf, sæti fangelsi í þrjá mánuði.

Á-kk-nf M-kk-nf
S-1185/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. október 2009 á hendur I-x-x S-x-x, Hringbraut 39, Reykjavík, fyrir þjófnað, með því að hafa fimmtudaginn 24. september 2009, í verslun Byko, Skemmuvegi 2a, Kópavogi, stolið „demantsbolla“ að verðmæti 6.990 krónur.

Er þetta talið varða við 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Samkvæmt fyrirliggjandi sakavottorði gekkst ákærði í tvígang undir greiðslu sektar og sviptingu ökuréttar á árunum 2006 og 2007 vegna umferðarlagabrota. Þá var honum, með dómi hinn 11. júní 2008, gert að sæta fangelsi í 75 daga, skilorðsbundið í tvö ár, fyrir þjófnað. Ákærði hefur með broti sínu nú rofið skilorð þess dóms og verður hann því tekinn upp og refsing dæmd í einu lagi skv. 60. gr., sbr. 77. gr., almennra hegningarlaga. Þykir refsing ákærða hæfilega ákveðin fangelsi í þrjá mánuði.

D ó m s o r ð :

Ákærði, I-x-x S-x-x, sæti fangelsi í þrjá mánuði.

Á-kk-nf M-kk-nf
S-1191/2009

Ár 2009, mánudaginn 9. nóvember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1191/2009: Ákæruvaldið (E-kk-nf T-kk-nf) gegn Ö-kk-þgf Ó-kk-þgf, sem tekið var til dóms í sama þinghaldi.

Málið er höfðað með ákæru Ríkislögreglustjóra, dagsettri 27. október sl. á hendur ákærða, Ö-kk-þgf Ó-kk-þgf, kennitala 000000-0000, Laugarnesvegi 74, Reykjavík, „fyrir meiri háttar brot gegn skatta- og bókhaldslögum, framin í sjálfstæðri atvinnustarfsemi ákærða, með því að hafa:

1. Eigi tilkynnt virðisaukaskattskylda atvinnustarfsemi sína á árunum 2004, 2005 og 2006, og eigi staðið skil á virðisaukaskattskýrslum vegna uppgjörstímabilanna mars-apríl, júlí til og með desember 2004 og mars til og með desember 2005 auk ársins 2006, og hafa eigi staðið ríkissjóði, í samræmi við fyrirmæli IX. kafla laga nr. 50/1988 um virðisaukaskatt, skil á virðisaukaskatti sem innheimtur var í starfseminni á sömu tímabilum, samtals að fjárhæð kr. 2.874.131, sem sundurliðast sem hér greinir:

Uppgjörstímabil: Vantalin skattskyld velta Vangoldinn VSK:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar vegna rekstraráranna 2004, 2005 og 2006.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 3. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 5 mánuði. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða 6.000.000 krónur í sekt og að 60 daga fangelsi komi í stað sektarinnar, greiðist hún ekki innan 4 vikna frá dómsbirtingu.

Sakarkostnað hefur ekki leitt af málarekstri þessum.

DÓMSORÐ:

Ákærði, Ö-kk-nf Ó-kk-nf, sæti fangelsi í 5 mánuði. Frestað er því að framkvæma refsingu þessa og fellur hún niður að liðnum 2 árum frá dómsuppsögu að telja, haldi ákærði almennt skilorð.

Ákærði greiði 6.000.000 krónur í sekt og kemur 60 daga fangelsi í stað sektarinnar, greiðist hún ekki innan 4 vikna frá dómsbirtingu.

P-kk-nf G-kk-nf
S-1224/2008

Ár 2009, þriðjudaginn 21. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1224/2008: Ákæruvaldið (K-kvk-nf B-kvk-nf) gegn J-x-x J-x-x (sjálfur) sem tekið var til dóms hinn 15. apríl sl., að lokinni aðalmeðferð.

Málið er höfðað með ákæru ríkissaksóknara, dagsettri 6. apríl sl. á hendur ákærða, J-x-x J-x-x, kt. 000000-0000, Háteigsvegi 23, Reykjavík, “fyrir að hafa sunnudaginn 16. mars 2008 smánað erlenda þjóð og erlent ríki opinberlega, en til vara valdið skemmdum á sendiráðssvæði, með því að skvetta rauðri málningu yfir tröppur við aðsetur kínverska sendiráðsins og sendiherrans að Víðimel 29 í Reykjavík.

Telst þetta varða við 1. mgr. 95. gr. almennra hegningarlaga nr. 19/1940, sbr. 26. gr. laga nr. 82/1998 og 10. gr. laga nr. 101/1976 en til vara við 3. mgr. sömu laga, sbr. 1. gr. laga nr. 56/2002.

Þess er krafist að ákærði verði dæmdur til refsingar.”

Málavextir

Ákærði hefur skýlaust játað þann verknað sem hann er ákærður fyrir. Hann neitar þó sök og krefst sýknu. Ber hann það fyrir sig að fyrir honum hafi hvorki vakað að smána kínverska þjóð með verknaðinum né heldur að valda skemmdum eða eignaspjöllum. Hann leggur áherslu á það að hann hafi afhent fjölmiðlum yfirlýsingu um það sem fyrir honum vakti og ekkert í þeirri henni geti heldur talist vera smánandi fyrir Kína. Fyrir honum hafi vakað að mótmæla stefnu kínverskra stjórnvalda í Tíbet og víðar. Athafnir hans megi auk þess réttlæta með tjáningarfrelsi því sem tryggt sé í íslensku stjórnarskránni. Geti verknaður hans því ekki talist vera brot á 1. mgr. 95. gr. almennra hegningarlaga. Þá leggur hann áherslu á það að enginn sendiráðs-starfsmaður hafi verið á sendiráðströppunum þegar hann sletti málningunni og ekkert tjón hafi heldur hlotist af verknaði hans.

Verknaður ákærða, sem fólst í því að hella talsverðu magni af rauðri málningu á tröppurnar framan við aðalinngang sendiráðs Kína, var til þess fallinn að smána opinberlega erlenda þjóð og ríki. Ekkert af því sem ákærði hefur borið fyrir sig getur leyst hann undan refsingu fyrir þetta athæfi en það varðar við 1. mgr. 95. gr. almennra hegningarlaga.

Refsing ákærða þykir hæfilega ákveðin 250.000 króna sekt og komi í stað hennar fangelsi í 18 daga, greiðist hún ekki innan fjögurra vikna frá dómsbirtingu.

Sakarkostnað hefur ekki leitt af málarekstri þessum.

Málsmeðferðin fyrir dómi hefur tafist nokkuð vegna fjarveru ákærða.

DÓMSORÐ:

Ákærði, J-x-x J-x-x, greiði 250.000 krónur í sekt og komi fangelsi í 18 daga, greiðist sektin ekki innan fjögurra vikna frá dómsbirtingu.

P-kk-nf G-kk-nf